Source: https://www.slov-lex.sk/static/SK/ZZ/1990/369/19901124.html
Timestamp: 2019-12-16 11:02:16+00:00

Document:
Časová verzia predpisu účinná od 24.11.1990 do 31.03.1991
Obec je samostatný samosprávny územný celok Slovenskej republiky; združuje občanov, ktorí majú na jej území trvalý pobyt. Obec je právnickou osobou, ktorá za podmienok ustanovených zákonom samostatne hospodári s vlastným majetkom a so svojimi finančnými zdrojmi.
Obec má svoj názov a právo na svoj znak. Pravidlá určovania názvov obcí a ich častí, ako aj názvov ulíc a iných verejných priestranstiev a číslovania budov upravujú osobitné predpisy.1)
Územie obce tvorí jej katastrálne územie alebo súbor katastrálnych území, ak sa obec delí na časti, ktoré majú vlastné katastrálne územia.
Dve alebo viac obcí sa môže zlúčiť do jednej obce. Zlúčením obcí vzniká nová obec, ktorej územie tvoria územia zlučovaných obcí. Súčasťou rozhodnutia obcí o svojom zlúčení je dohoda o usporiadaní majetkových právnych vzťahov a dohoda o názve a o sídle orgánov obce.
Rozdelením obce vznikajú nové obce s územím vyčleneným z územia rozdeľovanej obce. Súčasťou rozhodnutia obce o rozdelení je dohoda o majetkovoprávnom vyrovnaní a dohoda o názve a o sídlach ich orgánov.
Spôsob zakladania, zlučovania, rozdeľovania a zrušovania obcí upravujú osobitné predpisy.2)
Obyvateľom obce je občan, ktorý je v nej prihlásený na trvalý pobyt.3)
zúčastňovať sa na zasadnutiach obecného zastupiteľstva a na verejných zhromaždeniach obyvateľov obce a vyjadrovať na nich svoj názor,
požadovať ochranu svojej osoby a rodiny a svojho majetku nachádzajúceho sa v obci,
ochraňovať majetok obce a podieľať sa na nákladoch obce,
má na území obce nehnuteľný majetok alebo v obci trvale pracuje a platí miestnu daň alebo miestny poplatok,
zdržuje sa v obci a je v obci prihlásený na prechodný pobyt,
Obce samostatne rozhodujú a uskutočňujú všetky úkony súvisiace so správou obce a jej majetku, ak osobitný zákon takéto úkony nezveruje štátu alebo inej právnickej osobe alebo fyzickej osobe.
Obec spravuje svoje vnútorné veci, najmä
vykonáva úkony súvisiace s riadnym hospodárením s hnuteľným a nehnuteľným majetkom obce a s majetkom vo vlastníctve štátu prenechaným obci na dočasné hospodárenie,
zostavuje a schvaľuje rozpočet obce a záverečný účet, organizuje o ňom verejnú diskusiu,
vykonáva správu miestnych daní a poplatkov,
usmerňuje ekonomickú činnosť v obci, najmä vydáva záväzné stanoviská k investičnej činnosti v obci, k využitiu miestnych zdrojov, k začatiu podnikateľskej činnosti právnických a fyzických osôb a zaujíma stanoviská k zámerom ich činnosti, ak sa týkajú záujmov obyvateľov a obce,
vykonáva výstavbu, údržbu a správu miestnych komunikácií, verejných priestranstiev, obecného cintorína, kultúrnych, športových a ďalších obecných zariadení, miestnych historických pamiatok a stavieb,
zabezpečuje verejnoprospešné služby (odvoz komunálneho odpadu a čistenie obce, správu a údržbu verejnej zelene a verejného osvetlenia, zásobovanie vodou, odvádzanie odpadových vôd a pod.) a verejnú dopravu,
utvára a chráni zdravé podmienky a zdravý spôsob života a práce obyvateľov obce, chráni životné prostredie, ako aj utvára podmienky pre vzdelávanie, kultúru, záujmovú umeleckú činnosť, telesnú kultúru a šport,
utvára podmienky pre riadne zásobovanie obce a vykonáva nad ním dozor (povoľuje predajný a prevádzkový čas, spravuje trhoviská),
obstaráva a schvaľuje územnoplánovaciu dokumentáciu sídelných útvarov a zón, koncepcie rozvoja jednotlivých oblastí života obce,
zakladá, zriaďuje, zrušuje a kontroluje obecné podniky a iné právnické osoby,
vedie obecnú kroniku v slovenskom jazyku, prípadne aj v jazyku príslušnej národnosti,
zabezpečuje ochranu kultúrnych pamiatok v rozsahu osobitných predpisov6) a dbá o zachovanie prírodných hodnôt.
Obce spolupracujú s politickými stranami a politickými hnutiami7) vyvíjajúcimi činnosť v obci (ďalej len „politické strany“), ako aj so záujmovými združeniami obyvateľov obce.8)
Obce podliehajú dozoru štátu v rozsahu vymedzenom osobitnými zákonmi.
V záujme plnenia úloh obec spolupracuje s orgánmi štátu. Orgány štátu poskytujú obciam pomoc v odborných veciach a potrebné údaje z jednotlivých evidencií vedených orgánmi štátu a podieľajú sa na odbornej príprave pracovníkov obcí a poslancov obecných zastupiteľstiev.
Štát v spolupráci s obcou zabezpečuje ochranu hodnôt a záujmov všeobecného významu vrátane podrobnej inventarizácie prírodných, krajinných a kultúrnych hodnôt v katastri obce, ako aj vyhodnotenie jej prírodného a životného prostredia.
Na plnenie úloh samosprávy obce, alebo ak to ustanovuje zákon, obec vydáva pre územie obce všeobecne záväzné nariadenia (ďalej len „nariadenie“). Nariadenie obce nesmie odporovať ústave ani zákonu. Vo veciach, v ktorých obec plní úlohy štátnej správy (§ 5), môže vydať nariadenie len na základe splnomocnenia zákona a v jeho medziach; takéto nariadenie nesmie odporovať ani inému všeobecne záväznému právnemu predpisu.
Ak nariadenie odporuje ústave alebo zákonu, zruší ho Slovenská národná rada na návrh generálneho prokurátora Slovenskej republiky, vlády Slovenskej republiky (ďalej len „vláda“) alebo z vlastného podnetu. Jeho výkon až do jeho rozhodnutia sa podaním návrhu pozastavuje.
Obec financuje svoje potreby predovšetkým z vlastných príjmov. Vlastnými príjmami obce sú v rozsahu podľa osobitných predpisov najmä
príjmy z majetku obce a z majetku štátu prenechaného obci do dočasného užívania (nájmu) a z fondov obce,
výnos daní obecných podnikov a iných právnických osôb obce,
výnos pokút za priestupky,
výnos dobrovoľných zbierok a dobrovoľné príspevky a dary od fyzických a právnických osôb,
príjmy z obligácií,
príjmy z úverov a pôžičiek,
Na plnenie rozvojového programu obce alebo inej úlohy, na ktorej má štát záujem, sa obci poskytne účelová štátna dotácia. Použitie účelovej štátnej dotácie je preskúmateľné štátnym orgánom podľa osobitných predpisov.
Obci, ktorej vlastné príjmy nepostačujú na plnenie úloh samosprávy, možno poskytovať neúčelovú štátnu dotáciu podľa normatívu určeného vládou.
Svoje úlohy obec môže financovať aj z prostriedkov združených s inými obcami, s právnickými alebo fyzickými osobami.
Obec bude využívať ekonomické nástroje (dane, poplatky a iné) aj ako účinné regulatíva na podporu ochrany životného prostredia.
Majetkom obce sú veci vo vlastníctve obce, majetkové práva obce a majetkové práva právnických osôb založených obcou.
Majetok obce sa má zveľaďovať a zhodnocovať a vo svojej celkovej hodnote zásadne nezmenšený zachovať. Darovanie nehnuteľného majetku obce je neprípustné.
Majetok obce možno použiť najmä pre verejné účely, na podnikateľskú činnosť9) a na výkon samosprávy obce.
Majetok obce, ktorý slúži pre verejné účely (najmä miestne komunikácie a iné verejné priestranstvá), je verejne prístupný a možno ho obvyklým spôsobom používať, ak jeho používanie obec neobmedzila. Jeho správa a údržba je povinnosťou obce a je financovaná z rozpočtu obce. Za jeho používanie možno vyberať miestne poplatky a verejné dávky, ak to pripúšťa osobitný predpis.
Majetok obce určený na podnikateľskú činnosť slúži ako majetkový základ (podstata) pre obecné podniky alebo pre inú formu podnikateľskej činnosti.
Majetok obce určený na výkon samosprávy obce možno použiť na plnenie záväzkov a uspokojovanie potrieb obce a na činnosť orgánov obce. Jeho správa a údržba je povinnosťou obce a je financovaná z rozpočtu obce alebo z účelového obecného fondu. Na jeho údržbu, zveľaďovanie a rozmnoženie možno organizovať obecnú zbierku, povoliť lotériu alebo inú podobnú hru.10)
Základom finančného hospodárenia obce je rozpočet obce zostavovaný podľa osobitných predpisov. Zostavuje sa na obdobie jedného kalendárneho roka.
Rozpočet obce obsahuje príjmy a výdavky spojené s činnosťou samosprávy, finančné vzťahy k fondom spoločenskej spotreby, k podnikateľským subjektom v obci a k štátnemu rozpočtu Slovenskej republiky (ďalej len „štátny rozpočet“).
Pred schválením je rozpočet obce zverejnený najmenej na 15 dní spôsobom v obci obvyklým, aby sa k nemu mohli obyvatelia obce vyjadriť. To isté platí aj o záverečnom účte, ako aj o návrhu na zavedenie verejnej dávky, na vyhlásenie dobrovoľnej zbierky a na prijatie úveru.
Prebytky rozpočtu obce možno previesť do rozpočtu obce na ďalší kalendárny rok alebo do účelového fondu obce.
Obec vedie účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu podľa osobitného zákona.
Obecné zastupiteľstvo zriaďuje podľa potreby, alebo ak to ustanovuje osobitný zákon, ďalšie svoje orgány, najmä obecnú radu, komisie, obecnú políciu, obecný požiarny zbor a iné stále alebo dočasné výkonné a kontrolné orgány a určuje im náplň práce.
Obecné zastupiteľstvo je zastupiteľský zbor obce zložený z poslancov zvolených v priamych voľbách obyvateľmi obce. Volebné pravidlá upravuje osobitný predpis.5) Funkčné obdobie obecného zastupiteľstva sa končí zložením sľubu poslancov novozvoleného obecného zastupiteľstva.
Počet poslancov obecného zastupiteľstva určí obecné zastupiteľstvo v rozmedzí od 9 do 60.
určovať zásady hospodárenia a nakladania s majetkom obce a s majetkom štátu dočasne prenechaným do hospodárenia obce, schvaľovať najdôležitejšie úkony týkajúce sa tohto majetku a kontrolovať hospodárenie s ním,
schvaľovať rozpočet obce a jeho zmeny, kontrolovať jeho čerpanie a schvaľovať účet,
určovať náležitosti miestnej dane alebo poplatku a rozhodovať o prijatí úveru alebo pôžičky,
schvaľovať poriadok odmeňovania pracovníkov obce, ako aj ďalšie predpisy (rokovací poriadok, pracovný poriadok, organizačný poriadok a pod.),
zakladať, zriaďovať a kontrolovať obecné podniky a rozpočtové a príspevkové organizácie,
schvaľovať združovanie obecných prostriedkov a činností a účasť v združeniach,
zriaďovať orgány potrebné na samosprávu obce a určovať náplň ich práce,
Obecné zastupiteľstvo vyhlási hlasovanie obyvateľov obce, ak ide o návrh
na zavedenie a zrušenie miestnej dane, verejnej dávky alebo poplatku,
petície11) skupiny obyvateľov obce v počte 20 % všetkých oprávnených voličov.
Výsledok hlasovania obyvateľov obce nahrádza rozhodnutie obecného zastupiteľstva v prípadoch uvedených v odseku 4 písm. a) a b).
Obecné zastupiteľstvo môže vyhlásiť hlasovanie obyvateľov obce aj pred rozhodnutím o ďalších dôležitých veciach.
Hlasovanie obyvateľov obce je platné, ak sa ho zúčastní nadpolovičná väčšina obyvateľov obce oprávnených voliť podľa osobitných predpisov.12) Rozhodnutie obyvateľov obce je prijaté vtedy, ak dostalo nadpolovičnú väčšinu platných hlasov.
Obecné zastupiteľstvo sa schádza podľa potreby, najmenej však raz za dva mesiace. Jeho zasadnutie zvoláva a vedie starosta obce. Urobí tak aj v prípade, ak o to požiada aspoň jedna tretina poslancov obecného zastupiteľstva. Program rokovania sa oznamuje a zverejňuje na úradnej tabuli aspoň tri dni pred zasadnutím obecného zastupiteľstva.
Obecné zastupiteľstvo rokuje vždy v zbore. Spôsobilé rokovať a uznášať sa je vtedy, ak je prítomná nadpolovičná väčšina všetkých poslancov. Na prijatie uznesenia obecného zastupiteľstva je potrebný súhlas nadpolovičnej väčšiny všetkých poslancov; na prijatie nariadenia je potrebný súhlas trojpätinovej väčšiny všetkých poslancov. Ak obecné zastupiteľstvo nie je spôsobilé rokovať a uznášať sa, starosta zvolá do 14 dní nové zasadnutie.
Rokovania obecného zastupiteľstva sú zásadne verejné. Oznam o zasadnutí obecného zastupiteľstva musí byť vyvesený a zverejnený obvyklým spôsobom, s návrhom programu najneskôr tri dni pred rokovaním alebo 24 hodín po jeho zvolení, ak ide o lehotu kratšiu. Vyhlásiť rokovanie obecného zastupiteľstva za neverejné možno iba vtedy, ak sa prerokúvajú veci, ktoré majú byť predmetom utajovania v štátnom záujme.
Ak na rokovaní požiada o slovo poslanec Slovenskej národnej rady, poslanec Federálneho zhromaždenia, zástupca vlády alebo štátneho úradu, slovo sa mu udelí. Môže sa udeliť aj ktorémukoľvek obyvateľovi obce.
Nariadenia a uznesenia obecného zastupiteľstva podpisuje starosta obce.
Predstaveným obce a najvyšším výkonným orgánom obce je starosta. Volia ho obyvatelia obce v priamych voľbách. Funkčné obdobie starostu sa končí zvolením nového starostu a zložením sľubu. Spôsob volieb upravuje osobitný predpis.5)
Starosta je štatutárnym orgánom v majetkovoprávnych vzťahoch obce13) a v pracovnoprávnych vzťahoch pracovníkov obce;14) v administratívnoprávnych vzťahoch je správnym orgánom.15)
Ak bol výkon uznesenia obecného zastupiteľstva starostu pozastavený z dôvodu, že je pre obec zjavne nevýhodné, môže ho zrušiť obecné zastupiteľstvo trojpätinovou väčšinou hlasov všetkých poslancov do 14 dní potom, čo bolo napadnuté uznesenie zverejnené v obci a upravené podľa stanoviska obyvateľov obce. Ustanovenie § 12 ods. 3 sa použije aj v tomto prípade.
Starostu počas neprítomnosti alebo nespôsobilosti na výkon funkcie zastupuje jeho zástupca, ktorého na tento účel zvolí na celé funkčné obdobie obecné zastupiteľstvo z poslancov obecného zastupiteľstva. Ak je zriadená obecná rada, zástupca starostu je jej členom. Obecné zastupiteľstvo môže zástupcu starostu kedykoľvek odvolať. Obecné zastupiteľstvo vymedzí okruh právomocí starostu, ktoré nie je oprávnený vykonávať zástupca starostu v čase zastupovania starostu, lebo sú vyhradené iba starostovi.
Ak starosta neplní svoje povinnosti, najmä nezvolá viac ako štyri mesiace zasadnutie obecného zastupiteľstva, nevykonáva obecnú správu najmenej šesť mesiacov pre nespôsobilosť, pre chorobu alebo pre neprítomnosť v obci, obecné zastupiteľstvo môže trojpätinovou väčšinou všetkých svojich poslancov rozhodnúť o voľbe nového starostu na zvyšok volebného obdobia. Do zvolenia nového starostu a zloženia sľubu vykonáva jeho úlohy zástupca starostu s pomocou obecnej rady. Ak obecná rada nie je zriadená, obecné zastupiteľstvo určí dvoch svojich poslancov na pomoc zástupcovi starostu. Ak je v obecnom zastupiteľstve zastúpených viacero strán, treba dbať o ich zastúpenie.
Počet členov obecnej rady tvorí najviac tretinu počtu poslancov obecného zastupiteľstva. V zložení obecnej rady sa prihliada na zastúpenie rozhodujúcich politických strán obce zastúpených v obecnom zastupiteľstve.
Obecná rada je iniciatívnym, výkonným a kontrolným orgánom obecného zastupiteľstva. Zároveň plní funkciu poradného orgánu starostu.
Obecná rada najmä
rozpracúva a zabezpečuje plnenie úloh vyplývajúcich z uznesení obecného zastupiteľstva a organizuje prípravu podkladov na rokovanie obecného zastupiteľstva,
zaoberá sa všetkými bežnými vecami týkajúcimi sa majetku obce, fondov a rozpočtu obce, miestnych daní a poplatkov a podáva o nich návrhy obecnému zastupiteľstvu alebo starostovi,
pripravuje zasadnutia obecného zastupiteľstva a predkladá mu vlastné návrhy,
zaoberá sa vecami týkajúcimi sa obce a života v nej a svoje stanoviská podáva obecnému zastupiteľstvu a starostovi,
organizuje a zjednocuje činnosť komisií obecného zastupiteľstva,
plní ďalšie úlohy podľa rozhodnutia obecného zastupiteľstva.
Obecná rada sa schádza podľa potreby, najmenej raz za mesiac. Jej zasadnutie zvoláva a vedie starosta obce.
Komisie sú zložené z poslancov obecného zastupiteľstva a z obyvateľov obce zvolených obecným zastupiteľstvom.
Obecný úrad je výkonným orgánom obecného zastupiteľstva a starostu zložený z pracovníkov obce. Zabezpečuje administratívne a organizačné veci obecného zastupiteľstva a starostu, ako aj ďalších zriadených orgánov obecného zastupiteľstva.
Organizáciu obecného úradu, objem mzdových prostriedkov a rozsah technických prostriedkov potrebných na jeho činnosť určuje obecné zastupiteľstvo
zabezpečuje písomnú agendu všetkých orgánov obce,
zabezpečuje odborné podklady a iné písomnosti na rokovanie obecného zastupiteľstva a obecnej rady,
V obciach s väčším počtom pracovníkov môže byť zriadená funkcia prednostu obecného úradu.
Ak je v obci zriadená funkcia prednostu obecného úradu, obecný úrad vedie a organizuje jeho prácu prednosta, ktorého vymenúva do funkcie16) na dobu neurčitú obecné zastupiteľstvo na návrh starostu.
Prednosta obecného úradu je pracovníkom obce, ktorý zodpovedá za svoju činnosť starostovi. Spolu s ním podpisuje zápisnice zo zasadnutí obecného zastupiteľstva.
V obciach nad 5000 obyvateľov môže byť prednostom obecného úradu iba ten, kto má vysokoškolské vzdelanie alebo iné odborné vzdelanie uznávané v oblasti správy za náhradu vysokoškolského vzdelania.
Hlavný kontrolór je pracovníkom obce, ktorý vykonáva kontrolu úloh obce vyplývajúcich z pôsobnosti obce, najmä kontroluje pokladničné operácie a účtovníctvo obce, ako aj nakladanie s majetkom obce. Vypracúva odborné stanoviská k návrhu rozpočtu a záverečného účtu obce pred ich schválením v obecnom zastupiteľstve.
Do funkcie ho vymenúva16) na dobu neurčitú obecné zastupiteľstvo na návrh starostu. Za svoju činnosť zodpovedá obecnému zastupiteľstvu.
Hlavný kontrolór sa zúčastňuje zasadnutí obecného zastupiteľstva a obecnej rady s hlasom poradným. Je oprávnený nahliadať do účtovných a pokladničných dokladov, ako aj do akýchkoľvek iných dokumentov týkajúcich sa pokladničných operácií, vedenia účtovníctva a nakladania s majetkom obce. Výsledky kontroly predkladá obecnému zastupiteľstvu.
Obecné zastupiteľstvo môže zriadiť ako svoj poriadkový útvar obecnú políciu a určiť jej organizáciu, objem mzdových prostriedkov a rozsah technických prostriedkov potrebných na jej činnosť.
Obecnú políciu vedie jej náčelník, ktorého vymenúva do funkcie na dobu neurčitú obecné zastupiteľstvo na návrh starostu. Náčelník obecnej polície zodpovedá za svoju činnosť starostovi.
zabezpečuje obecné veci verejného poriadku,
dbá o poriadok a o ochranu životného prostredia v obci,
vykonáva nariadenia, uznesenia obecného zastupiteľstva a rozhodnutia starostu,
Príslušník obecnej polície pri plnení svojich úloh je oprávnený požadovať od každého potrebné vysvetlenia na objasnenie priestupku, ukladať blokové pokuty, zisťovať totožnosť osôb a zadržať podozrivú osobu.17)
ZDRUŽOVANIE OBCÍ
Konferencie obcí
Na prerokovanie vecí spoločného záujmu a na výmenu skúseností sa môžu obce schádzať na regionálnych konferenciách.
Regionálne a záujmové združovanie obcí
Činnosť združenia obcí je financovaná najmä zo združených prostriedkov.
Mestami sú obce, ktoré boli za mestá vyhlásené podľa predpisov platných predo dňom účinnosti tohto zákona, a obce, ktoré za mestá vyhlási Slovenská národná rada na návrh vlády.
Mestá používajú spolu s názvom označenie „mesto“. Pri výkone samosprávy používajú mestskú pečať, mestský erb, mestské insígnie a mestskú zástavu.
Právne postavenie, územné usporiadanie a štruktúru orgánov samosprávy miest s počtom obyvateľov nad 200 000 upraví osobitný zákon.
Mestá môžu osobitným štatútom upraviť postavenie mestských pamiatkových rezervácií.18)
Osobitné postavenie hlavného mesta Slovenskej republiky Bratislavy a štruktúru a postavenie jeho orgánov upraví osobitný zákon.
Mesto zriaďuje v mestských častiach s vlastným spravidla katastrálnym územím výbory. Členmi výborov sú všetci poslanci mestského zastupiteľstva zvolení v mestskej časti. Na čele výboru je predseda, ktorým je člen výboru zvolený výborom.
Výbory v mestských častiach reprezentujú obyvateľov mestskej časti a podieľajú sa na samospráve mesta. Dôležité rozhodnutia týkajúce sa mestskej časti, najmä zmeny jej katastrálneho územia, schválenia územného plánu zóny a zmeny názvu mestskej časti možno vykonať iba so súhlasom výboru.
ustanovuje farby mesta, mestskú zástavu a mestský erb,
Predstaveným mesta a jeho najvyšším výkonným orgánom je primátor mesta. Na jeho postavenie sa vzťahujú ustanovenia tohto zákona o starostovi obce. Okrem toho primátor
uschováva mestskú pečať a mestskú zástavu,
Odmietnutie sľubu alebo sľub s výhradou znamená zánik mandátu. Mandát poslanca zanikne aj vtedy, keď sa bez vážneho dôvodu a bez ospravedlnenia nezúčastní trikrát po sebe zasadnutia obecného zastupiteľstva alebo keď počas jedného roka nie je spôsobilý zúčastňovať sa zasadnutí obecného zastupiteľstva.
požadovať od riaditeľov obecných podnikov a vedúcich ostatných právnických osôb vysvetlenie vo veciach týkajúcich sa ich činnosti,
Funkcia poslanca sa zásadne vykonáva bez prerušenia pracovného alebo obdobného pomeru. Za jej výkon však môže obec poskytnúť odmenu. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli, podľa osobitných predpisov platných pre pracovníkov v pracovnom pomere.
Starostovi a poslancom, ktorí sú pre výkon funkcie uvoľnení zo zamestnania, sa zachováva pracovný pomer. Namiesto mzdy alebo inej odmeny im patrí primeraná odmena.
Poslanec obecného zastupiteľstva a starosta obce skladajú sľub tohto znenia: „Sľubujem, že budem riadne plniť svoje povinnosti, hájiť záujmy obce a jej obyvateľov, zachovávať ústavu, zákony a ostatné všeobecne záväzné právne predpisy.“.
Na konanie, v ktorom o právach, právom chránených záujmoch alebo povinnostiach právnických a fyzických osôb rozhodujú starostovia obcí, sa vzťahujú všeobecné predpisy o správnom konaní19) s týmito odchýlkami:
nepoužijú sa § 1, § 5 ods. 2, § 6 ods. 1 časť vety za bodkočiarkou a druhá veta, § 11 ods. 1 časť vety za bodkočiarkou, § 13, 50, 58, § 59 ods. 2, § 73 a § 75 ods. 1 časť vety za bodkočiarkou zákona o správnom konaní,
o tom, či je pracovník obce vylúčený z prejednávania veci a prípravy rozhodnutia starostu, rozhoduje starosta,
odvolací orgán, ak sú pre to dôvody, rozhodnutie zruší, inak odvolanie zamietne a rozhodnutie potvrdí; nemôže rozhodnutie zmeniť,
Na obce prechádzajú pôsobnosti, ktoré ku dňu účinnosti tohto zákona patrili podľa osobitných predpisov miestnym a mestským národným výborom, ak ich osobitný zákon nezveruje orgánom štátu.
Počet poslancov obecného zastupiteľstva pre prvé voľby do obecného zastupiteľstva určí plenárne zasadnutie miestneho národného výboru najneskôr 70 dní predo dňom volieb.
Prvé zasadnutie novozvoleného obecného zastupiteľstva zvolá rada miestneho národného výboru. Na ňom zložia do rúk predsedu alebo iného člena rady miestneho národného výboru sľub poslanci obecného zastupiteľstva a starosta obce. Po zložení sľubu sa končí činnosť predsedu a rady miestneho národného výboru.
Starostovi a poslancovi, ktorí sú pre výkon funkcie uvoľnení zo zamestnania, sa zachováva pracovný pomer. Namiesto mzdy alebo inej odmeny za prácu im patrí primeraná odmena.
Príloha A zákona SNR č. 369/1990 Zb.
Pol. na úseku štátnej správy prechádza pôsobnosť z krajských národných výborov na obce
1. hospodárenia s bytmi zákon č. 41/1964Zb. 2 ods. 1 určovanie počtu bytov zo štátnej bytovej výstavby pre najdôležitejšie podniky a závody alebo pre iné účely
2. obrany zákon č. 73/1973 Zb. 18 ods. 1 podieľať sa na príprave občanov na civilnú obranu
3. -"- -"- 22 ods. 1 a 3 masovopolitická práca v brannej výchove a umožňovanie využívať svoje zariadenia na uskutočňovanie brannej výchovy
1. územného plánovania a staveb. poriadku Zákon č. 50/1976Zb. 16 a 18 ods. 2 Obstarávanie územnoplánovacej dokumentácie sídelných útvarov a zón
2. -"- -"- 21, 22, 23 ods. 1 a 2 a § 24 prerokúvanie návrhu územnoplánovacej dokumentácie sídelných útvarov a zón
3. -"- -"- 26 ods. 2 schvaľovanie územných plánov a územných projektov sídelných útvarov a zón
4. -"- -"- 31 ods. 1 a 3 schvaľovanie zmien alebo doplnkov záväznej časti územnoplánovacej dokumentácie a rozhodovanie o úprave smernej časti územnoplánovacej dokumentácie
5. -"- -"- 55 ods. 2 prijímanie ohlásení pri drobných stavbách, pri stavebných úpravách, ktorými sa nemení vzhľad stavby, a pri niektorých udržiavacích prácach
6. -"- -"- 57 ods. 1 a 2 určovanie, že ohlásenú drobnú stavbu, stavebnú úpravu alebo udržiavacie práce možno uskutočniť len na základe stavebného povolenia, a oznamovanie o tom, že proti uskutočneniu drobných stavieb alebo stavebných úprav nie sú námietky
7. -"- -"- 71 ods. 1 písm. c) povoľovanie informačných, reklamných a propagačných zariadení, ak sa umiestňujú na miestach viditeľných verejných priestorov a ak sú spojené so stavbou alebo pozemkom
8. -"- -"- 77 vykonávanie kolaudačného konania v prípadoch uvedených v § 77 ods. 1 písm. c)
9. ochrany životného prostredia vyhláška č. 60/1986Zb. 2 ods. 2 vydávanie potvrdenia o oznámení chráneného nerastu
10. hospodárenia s bytmi zákon č. 41/1964 Zb. 2 ods. 2 určovanie počtu bytov zo štátnej bytovej výstavby slúžiacich pre ubytovanie pracovníkov podnikov a závodov za podmienok ustanovených zákonom
11. -"- -"- 57 udeľovanie súhlasu k rozdeleniu bytu na dva alebo viac bytov a súhlasu na užívanie bytu alebo jeho časti na iné účely ako na bývanie
12. -"- -"- 67 ods. 3 rozhodovanie v pochybnostiach, či určitý byt má povahu služobného bytu
13. veterinárnej starostlivosti zákon SNR č. 110/1987 Zb. 4 písm. b) určovanie miest a výstav, trhov, prehliadok alebo súťaží zvierat po dohode s príslušným orgánom veterinárnej správy a povoľovanie ich konania (s výnimkou trhov s drobnými zvieratami)
14. obrany zákon č. 73/1973 Zb. 18 ods. 1 podieľať sa na príprave občanov na civilnú obranu
15. -"- -"- 22 ods. 1 a 3 masovopolitická práca v brannej výchove a umožňovanie využívať svoje zariadenia na uskutočňovanie brannej výchovy
18. kultúry zákon č. 82/1957 Zb. 11 povoľovanie usporiadania verejných produkcií estrádnych umelcov a artistov
19. -"- vyhláška č. 99/1958 Ú. v. 1 ods. 1 povoľovanie usporiadania výstavy alebo filmového predstavenia mimo prevádzky stáleho kina
20. -"- vyhláška č. 149/1961 Zb. 12 ods. 2 schvaľovanie výstav diel výtvarných umení
21. -"- zákon č. 52/1959Zb. 17 povoľovanie prednášok
22. -"- zákon SNR č. 36/1978 Zb. 10 ods. 3 registrácia ochotníckeho súboru
23. -"- -"- 21 ods. 3 povoľovanie predstavenia usporiadaného mimo oblasti svojho pôsobenia
24. -"- -"- 27 zákaz divadelného predstavenia, prerušenie a zákaz pokračovať v predstavení
Vyhláška č. 93/1970 Zb. o určovaní názvov obcí a ich častí, ulíc a iných verejných priestranstiev a o číslovaní budov.
Zákon Slovenskej národnej rady č. 130/1970 Zb. o územnom členení Slovenskej republiky.
Napr. § 30 zákona Slovenskej národnej rady č. 27/1987 Zb. o štátnej pamiatkovej starostlivosti.
§ 2 ods. 1 zákona č. 83/1990 Zb. o združovaní občanov.
§ 2 Hospodárskeho zákonníka.
Zákon Slovenskej národnej rady č. 194/1990 Zb. o lotériách a iných podobných hrách.
Najmä § 2, 5 a 6 zákona Slovenskej národnej rady č. 346/1990 Zb. o voľbách do orgánov samosprávy obcí.
§ 27 ods. 4 Zákonníka práce.
§ 5 ods. 1 zákona Slovenskej národnej rady č. 27/1987 Zb.
TRETIA ČASŤ ZDRUŽOVANIE OBCÍ
§ 20 Konferencie obcí
§ 21 Regionálne a záujmové združovanie obcí
§ 22 Základné ustanovenie
Dátum účinnosti od: 24.11.1990
Dátum účinnosti do: 31.03.1991

References: § 12
 § 1
 § 5
 § 6
 § 11
 § 13
 § 59
 § 73
 § 75
 § 24
 § 77
 § 30

§ 2

§ 2
 § 2

§ 27

§ 5

§ 20

§ 21

§ 22